**Ik. szám: …………./GYGTO/2019**

**Együttműködési megállapodás**

***gyógyszerészhallgatók szakmai gyakorlati képzésének szervezése és lebonyolítása***

***tárgyában***

**A megállapodó felek adatai:**

A képzési hely (továbbiakban: **Képzési hely): ………………………………. Gyógyszertár**

* Neve (cégneve): ………………………………………………………………………
* Székhelye: …………………………………………………………………………….
* Adószáma: ………….…………………………………………………………………
* Statisztikai jele: ……………………………………………….……………………….
* Cégjegyzék száma/egyéni vállalkozói igazolvány száma:………….…………………
* Bankszámla száma: ……………………………………………………………………
* Képviseletre jogosult: …………………………………………………………………
* Kapcsolattartó: …………………..…………………………………………………….

A felsőoktatási intézmény (továbbiakban: **Intézmény)**:

* Neve: **Semmelweis Egyetem**
* Székhelye: **1085 Budapest, Üllői út 26.**
* Telephelye: **1085 Budapest, Üllői út 26.**
* Adószáma: **15329808-2-42**
* Bankszámla száma: MÁK 10032000-00282819-00000000
* Statisztikai jele: 15329808-8542-312-01
* OM azonosító (nyilvántartási szám): **FI 62576**
* Képviseletre jogosult: **Dr. Merkely Béla egyetemi tanár, rektor**
* Kapcsolattartó**: Dr. Zelkó Romána, egyetemi tanár, dékán**

1. ) **Az együttműködési megállapodás tárgya:** A Felek kötelezettséget vállalnak arra, hogy az Intézmény hallgatóinak záróvizsgát megelőző szakmai gyakorlatának megszervezése és lebonyolítása tárgyában az alábbi feltételek szerint együttműködnek. A jelen megállapodás alapján a képzési helyen szakmai gyakorlaton résztvevők gyógyszerész szakon, nappali munkarendben folytatják tanulmányaikat.

2.) **A Szakmai gyakorlat célja:** a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a gyógyszerészi szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.

A szakmai gyakorlat a felsőoktatási intézmény által meghatározott képzési tevékenység, melyet a képzési és kimeneti követelményekben meghatározottak szerint a felsőoktatási szak tantervének megfelelően terveznek, szerveznek és értékelnek.

3.) A **Képzési hely** **vállalja,** hogy az **Intézmény** tantervében szereplő **gyakorlati képzést** (2+4 hónapos záróvizsga előtti kötelező szakmai gyakorlatot) megszervezi és lebonyolítja, és átadja mindazokat az ismereteket, melyek a gyógyszerészi szakma elsajátításához szükségesek. Az Intézmény a Képzési hely szakember utánpótlását segíti.

A gyakorlati képzés az Intézmény tantervében rögzített szakmai gyakorlatokhoz kapcsolódik, időtartama és kredit értéke a tantervben kerül meghatározásra.

A gyakorlatok a Képzési helyen zajlanak - a kijelölt felelős egyetemi oktató felügyelete mellett - a Képzési hely szakembereinek, oktató gyógyszerészeinek irányításával.

**A kijelölt felelős egyetemi oktató**: Bertalanné dr. Balogh Emese egyetemi adjunktus.

**A képzési hely szakmai felelőse**: …………………………………………………………..

4.) A **Képzési hely** az **Intézmény** hallgatóit, az előzetesen egyeztetett időszakban, és meghatározott – maximált – létszámban fogadja. Az Intézmény a Képzési helyen gyakorlatot végző hallgatók adatairól a Képzési helyet az 1. melléklet szerinti formában évenként tájékoztatja.

5.) **A Képzési hely kötelezettségei** a szakmai gyakorlat megszervezésével kapcsolatban az alábbiak:

1. a gyakorlat lebonyolításához a Képzési hely biztosítja a helyet, eszközöket és a szükséges szakmai – gyógyszerészi felügyeletet;
2. a hallgató tanulmányainak megfelelő szakterületen történő foglalkoztatása a mellékletben szereplő tematika alapján;
3. a szakmai gyakorlati tevékenység szakmai felügyelete, irányítása;
4. a hallgatói munkaszerződés hallgatóval történő megkötése;
5. a hallgatók Nftv. 44. § (3) bekezdés a) pontja szerinti díjazása;
6. a hallgatók elsajátított szakmai tudásának, kompetenciáinak írásban történő értékelése (MINŐSÍTÉSI LAP alapján);

6.) Az **Intézmény kötelezettségei** a szakmai gyakorlat megszervezésével kapcsolatban az alábbiak:

1. biztosítja a hallgatóknak a gyakorlat elvégzéséhez szükséges előzetes elméleti képzését;
2. a Képzési hellyel együttműködve kiválasztja a szakmai gyakorlatos hallgatókat;
3. feladata a hallgatók rendszeres ellenőrzése, tanulmányi és módszertani irányítása;
4. a szakmai gyakorlathoz szükséges adatok, információk Képzési hely részére történő megküldése;
5. intézkedés a gyakorlat során felmerülő oktatásszervezési és egyéb problémák megoldásában;
6. nyilatkozik, hogy a gyakorlati képzés, annak időtartama, és kredit értéke a képesítési követelményekben, az intézmény tantervében szerepel;
7. a szakmai készségek, képességek komplex fejlesztési folyamatában a Képzési hely értékelése alapján a gyakorlati kompetenciák értékelése.

7.) A hallgatók által a gyakorlati képzés időtartama alatt létrehozott termék, produktum a Képzési hely tulajdonát képezi.

8.) A **hallgatók szakmai és egyéb kötelezettségei:**

* 1. a megjelölt időszakban a Képzési hely munkarendjének betartása mellett teljesíti a  
     szakmai gyakorlatot a részére kijelölt munkahelyen,
  2. a Képzési helyen megfelelő munka/védőruhában végzi a gyakorlatot;
  3. a hallgató köteles a szakmai gyakorlat tudomására jutott üzleti titkot megőrizni, ezen túlmenően sem közölhet illetéktelen személlyel olyan adatot, amely szakmai gyakorlatával összefüggésben jutott a tudomására, és amelynek közlése a Képzési helyre vagy más személyre hátrányos következményekkel járhat;
  4. a ledolgozott munkaidőről napi bontásban jelenléti ívet vezetnek;

9.) A **Képzési hely** a jelen megállapodás alapján biztosított tárgyi, személyi feltételek esetleges változásáról az **Intézményt** tájékoztatja.

10.) **A hallgatók díjazása**: A szakmai gyakorlatra kötelezett hallgató az Nftv. 44.§ (1) bekezdés a.) pontja szerinti, a szakmai gyakorlóhellyel kötött hallgatói munkaszerződés alapján végezhet munkát. A hallgatót a 6 hét időtartamot elérő egybefüggő gyakorlat esetén díjazás illeti meg, melynek mértéke legalább hetente a kötelező legkisebb munkabér (minimálbér) 15 %-a, a díjat a Képzési hely fizeti.

11.) **Az együttműködés megvalósulása** érdekében a kijelölt képviselők járnak el, azonban a szerződés módosítása, felmondása az azt aláíró képviselők hatásköre. Jelen szerződést a felek határozatlan időre kötik, mely a szerződő felek aláírásával lép hatályba. Jelen szerződést bármelyik fél 30 napos határidővel mondhatja fel. A szerződés a felek egyetértésével írásban módosítható. Az együttműködési megállapodás megszűnik, amennyiben a szakmai gyakorlóhelyet az országos gazdasági kamara törli a nyilvántartásból. Erről a Képzési helynek a Felsőoktatási intézményt értesítenie kell.

12.) A megállapodásban nem szabályozott kérdésekben a szakképzési hozzájárulásról és a képzés fejlesztésének támogatásáról szóló 2011. évi CLV. törvény, a munka törvénykönyvéről szóló 2012. évi I. törvény, valamint a 2013. évi V. törvény a Polgári Törvénykönyvről vonatkozó rendelkezései az irányadóak.

13.) A megállapodás 4 eredeti példányban készült, melyből az aláíró feleket 2-2 példány illeti meg.

14.) A megállapodással kapcsolatos vitás ügyeket a felek elsősorban közvetlen tárgyalás útján rendezik, eredménytelen tárgyalás esetén a Polgári perrendtartásról szóló törvény rendelkezései szerint illetékes bíróság jár el.

15.) A megállapodást a **Képzési hely** és az **Intézmény** képviselői mint akaratukkal mindenben egyezőt írták alá.

Budapest, 2019…………………….

|  |  |  |
| --- | --- | --- |
| ……………………………………………… …………………………………………..  **Képzési helyképviselője Intézmény képviselője**  (név, aláírás;) **Dr. Merkely Béla**  rektor  Semmelweis Egyetem |  |  |
|  |  |  |